ผมไปมีอะไรกับแฟนตอนเมา แฟนผมฝั่งเข็มมา แต่เหบือออกไได้2-3วันละครับไม่รู้ว่าเมนหรือเลือด ผมมีอะไรกับแฟนผมแต่ถุงดันขาด ผมซื้อยาคุใฉุบเฉินให้เขากินแบ้วครับ อีก12ชั่วโมงก็จะให้เอากินอีกเม็ด แบบนี้จะท้องมั้ยครับ
สวัสดีค่ะ การฝังเข็มคุมกำเนิดเป็นวิธีการคุมกำเนิดที่มีประสิทธิภาพสูงคือประมาณ 99% มีโอกาสน้อยกว่า 1% ที่จะตั้งครรภ์ค่ะ ถ้าฝังในสถานพยาบาลที่เชื่อถือได้ ยาฝังอาจอยู่ได้ 3-5 ปีขึ้นกับชนิดของยาผลข้างเคียงที่เกิดจากการใช้ยาฝังเช่นมีเลือดออกกระปริดกระปรอยทางช่องคลอด ประจำเดือนมาผิดปกติหรือไม่มา อารมณ์แปรปรวน ปวดศีรษะ คลื่นไส้ สิวขึ้น คัดตึงเต้านมได้ ดังนั้นเลือดที่ออกจากช่องคลอดอาจเป็นผลข้างเคียงจากยาคุม ยกเว้นเลือดออกมามากจนชุ่มผ้าอนามัย ร่วมกับมีอาการอื่นเช่นตกขาวผิดปกติ ปวดหน่วงท้องน้อยอันนี้ควรไปพบสูตินรีแพทย์เพื่อหาสาเหตุเพิ่มเติมในระหว่างฝังยาคุม หากมีเพศสัมพันธ์โดยไม่ได้ป้องกัน ไม่จำเป็นต้องรับประทานยาคุมฉุกเฉินเข้าไปเพิ่มค่ะ เพราะอย่างที่กล่าวไปว่าประสิทธิภาพของยาคุมแบบฝังนั้นสูงมากอยู่แล้ว หากรับประทานยาคุมกำเนิดฉุกเฉินเข้าไปเพิ่มอาจมีเลือดออกผิดปกติทางช่องคลอดและประจำเดือนคลาดเคลื่อนเพิ่มเข้าไปอีกได้ค่ะ หากมีอาการเลือดออกผิดปกติมากและเป็นติดต่อกันหลายวันควรปรึกษาสูตินรีแพทย์ค่ะ